paragraph_text: USS Coral Sea (CV-43) bio je američki nosač zrakoplova u sastavu Američke ratne mornarice i jedan od nosača klase Midway. Bio je drugi brod u službi Američke ratne mornarice koji nosi ime Coral Sea. Ime Coral Sea je prvotno dano nosaču CV-42, ali je on kasnije preimenovan u čast američkog predsjednika Franklina D. Roosevelta. Služio je od 1947. do 1990. godine. Coral Sea je sudjelovao u borbama u Vijetnamskom ratu u sklopu 7. flote, a dosta vremena je proveo u Sredozemnom moru kao dio 6. flote.